CELEX: 52018PC0287
Language: lv
Date: 2018-05-15
Title: Priekšlikums PADOMES ĪSTENOŠANAS LĒMUMS, ar ko Vācijai un Polijai atļauj ieviest īpašu pasākumu, atkāpjoties no 5. panta Padomes Direktīvā 2006/112/EK par kopējo pievienotās vērtības nodokļa sistēmu

EIROPAS KOMISIJA
            Briselē, 15.5.2018
            COM(2018) 287 final
            2018/0141(NLE)
            Priekšlikums
            PADOMES ĪSTENOŠANAS LĒMUMS,
            ar ko Vācijai un Polijai atļauj ieviest īpašu pasākumu, atkāpjoties no 5. panta Padomes Direktīvā 2006/112/EK par kopējo pievienotās vērtības nodokļa sistēmu
            
               
         
         
            
               PASKAIDROJUMA RAKSTS
            
            
               Saskaņā ar 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu
                  1
                (turpmāk „PVN direktīva”) 395. pantu Padome pēc Komisijas priekšlikuma ar vienprātīgu lēmumu var atļaut dalībvalstīm piemērot īpašus pasākumus, lai atkāptos no minētās direktīvas nolūkā vienkāršot nodokļa iekasēšanas procedūru vai novērst konkrētus nodokļu nemaksāšanas vai izvairīšanās no nodokļa maksāšanas veidus.
            
            
               Ar vēstulēm, kas reģistrētas Komisijā 2018. gada 9. janvārī un 2018. gada 22. janvārī, Vācija un Polija lūdza atļauju atkāpties no PVN direktīvas 5. panta noteikumiem. Saskaņā ar PVN Direktīvas 395. panta 2. punktu Komisija ar 2018. gada 5. marta vēstuli informēja pārējās dalībvalstis par Vācijas un Polijas pieprasījumu. Komisija 2018. gada 6. marta vēstulēs paziņoja Vācijai un Polijai, ka tai ir visa nepieciešamā informācija, ko tā uzskata par vajadzīgu pieprasījuma izvērtēšanai.
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Lai uzlabotu satiksmi starp Vāciju un Poliju, šīs dalībvalstis ir iecerējušas noslēgt līgumu par jauna tilta būvniecību starp Kistrinu-Kīcu (Küstrin-Kietz) un Kostšinu pie Oderas (Kostrzyn nad Oderas) (turpmāk — līgums). 
            
            
               Saskaņā ar šo līgumu Vācija un Polija veiks kopējo ieguldījumu, kas ietver jau esošā pierobežas tilta nojaukšanu un jauna tilta starp Kistrinu-Kīcu un Kostšinu pie Oderas uzbūvēšanu. Līguma 9. pantā ir paredzēts, ka attiecībā uz PVN, par ieguldījuma teritoriju būtu jāuzskata Polijas teritorija, ciktāl tas attiecas uz preču piegādi un pakalpojumu sniegšanu, preču iegādi Kopienas iekšienē un preču importu, kas ir paredzēts plānotā ieguldījuma veikšanai. 
            
            
               Saskaņā ar PVN direktīvā noteikto principu par teritoriālo piemērošanu attiecībā uz preču piegādi un pakalpojumu sniegšanu, ir jānosaka preču piegādes un pakalpojumu sniegšanas vieta. Tāpēc katrai preču piegādei vai pakalpojumu sniegšanai, preču iegādei Kopienas iekšienē un preču importam, kas saistīts ar minētā ieguldījuma veikšanu, parasti būtu nepieciešams noteikt, vai tas ir noticis Polijā vai Vācijā. Polija un Vācija uzskata, ka šī noteikuma piemērošana var būt sarežģīta nodokļu maksātājiem un nodokļu iestādēm. Tās uzskata, ka līguma nodokļu noteikumi vienkāršos nodokļu saistību izpildi un nodokļu iekasēšanu.
            
            
               Ņemot vērā iepriekš minēto, Vācija un Polija, pamatojoties uz PVN direktīvas 395. pantu, lūdz atļauju atkāpties no PVN direktīvas 5. panta, un noteikt, ka PVN nolūkā visas preču piegādes un pakalpojumu sniegšana, preču iegāde Kopienas iekšienē un preču imports, kas attiecas uz plānotā ieguldījuma veikšanu, notiek Polijas teritorijā, un tādējādi būtu apliekami ar Polijas PVN. 
            
            
               Kas attiecas uz pierobežas tilta starp Vāciju un Poliju uzturēšanu, to reglamentē starp Vāciju un Poliju 1995. gada 20. martā noslēgtais līgums. 
            
            
               Padome arī iepriekš atļāva atkāpes no teritorialitātes principa, inter alia, starp Vāciju un Poliju
                  2
               , Čehijas Republiku
                  3
                un Šveici
                  4
               , kā arī starp Poliju un Ukrainu
                  5
               . 
            
            
               Tā kā visām preču piegādēm un sniegtajiem pakalpojumiem saistībā ar attiecīgo ieguldījumu tiks uzliekts Polijas PVN, atkāpei nebūs negatīvas ietekmes uz galapatēriņa nodokļiem un līdz ar to uz Savienības pašu resursiem, ko veido iekasētais PVN. 
            
            
               Ņemot vērā iepriekš minēto, tiek ierosināts piešķirt pieprasīto atkāpi. 
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               PVN direktīvas 395. pants.
            
            
               •Subsidiaritāte (neekskluzīvas kompetences gadījumā) 
            
            
               
                  Vadoties pēc PVN direktīvas normas, kura ir šā priekšlikuma pamats, subsidiaritātes principu nepiemēro.
               
            
            
               •Proporcionalitāte
            
         
         
            
               
                  Šis lēmums attiecas uz atļauju, ko piešķir dalībvalstīm pēc to pieprasījuma, un tas neuzliek nekādus pienākumus.
               
               
                  Tā kā atkāpes piemērošanas joma ir ierobežota, īpašais pasākums ir proporcionāls izvirzītajam mērķim.
               
            
            
               •Juridiskā instrumenta izvēle
            
            
               Ierosinātais juridiskais instruments: Padomes Īstenošanas lēmums.
            
            
               
                  Saskaņā ar PVN direktīvas 395. pantu atkāpe no kopējiem PVN noteikumiem ir pieļaujama vienīgi ar Padomes atļauju, ko tā ar vienprātīgu lēmumu pieņem pēc Komisijas priekšlikuma. Padomes īstenošanas lēmums ir vispiemērotākais tiesību akts, jo to var adresēt atsevišķām dalībvalstīm.
               
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Apspriešanās ar ieinteresētajām personām
            
            
               
                  Šā priekšlikuma pamatā ir Vācijas un Polijas pieprasījumi, un tas attiecas tikai uz šīm dalībvalstīm.
               
            
            
               •Ekspertu atzinumu pieprasīšana un izmantošana
            
            
               Neatkarīgu ekspertu atzinums nebija vajadzīgs.
            
            
               •Ietekmes novērtējums
            
            
               
                  Šis priekšlikums Padomes Īstenošanas lēmumam ļauj Vācijai un Polijai uzskatīt, ka visas preču piegādes un sniegtie pakalpojumi, preču iegāde Kopienas iekšienē un preču imports, kas paredzēts pierobežas tilta nojaukšanai un jauna tilta būvniecībai starp Kistrinu-Kīcu un Kostšinu pie Oderas, notiek Polijā un tādējādi PVN tiek uzlikts Polijā. Šis pasākums ir paredzēts, lai vienkāršotu uzņēmumiem nodokļu saistības un nodokļu iestādēm nodokļu iekasēšanu. Ņemot vērā atkāpes ierobežoto darbības jomu, ietekme katrā ziņā būs ierobežota.
               
            
            
               4.IETEKME UZ BUDŽETU
            
            
               
                  Šim priekšlikumam nav ietekmes uz Savienības pašu resursiem, ko veido iekasētais PVN, jo visām preču piegādēm un sniegtajiem pakalpojumiem, visai preču iegādei Kopienas iekšienē un preču importam, kas saistīts ar paredzēto ieguldījumu, PVN uzliek Polijā.
               
            
            
               2018/0141 (NLE)
            
            
               Priekšlikums
            
            
               PADOMES ĪSTENOŠANAS LĒMUMS,
            
            
               ar ko Vācijai un Polijai atļauj ieviest īpašu pasākumu, atkāpjoties no 5. panta Padomes Direktīvā 2006/112/EK par kopējo pievienotās vērtības nodokļa sistēmu
            
            
               EIROPAS SAVIENĪBAS PADOME
            
            
               ņemot vērā Līgumu par Eiropas Savienības darbību, 
            
         
         
            
               ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu
                  6
                un jo īpaši tās 395. panta 1. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Ar vēstulēm, kas reģistrētas 2018. gada 9. janvārī un 2018. gada 22. janvārī, Vācija un Polija lūdza Komisijai atļauju ieviest īpašu pasākumu, atkāpjoties no Direktīvas 2006/112/EK 5. panta noteikumiem.
            
            
               (2)Saskaņā ar Direktīvas 2006/112/EK 395. panta 2. punkta otro daļu Komisija ar 2018. gada 5. marta vēstuli informēja pārējās dalībvalstis par Vācijas un Polijas pieprasījumu. Komisija 2018. gada 6. marta vēstulēs paziņoja Vācijai un Polijai, ka tās rīcībā ir visa informācija, kas nepieciešama šā pieprasījuma izvērtēšanai.
            
            
               (3)Saskaņā ar līgumu, ko Vācija un Polija plāno noslēgt, lai nojauktu esošo pierobežas tiltu un uzbūvētu jaunu tiltu starp Kistrinu-Kīcu un Kostšinu pie Oderas, šo darbu veikšanas vietu attiecībā uz pievienotās vērtības nodokli (“PVN”) vajadzētu uzskatīt par Polijas teritoriju, ciktāl tas attiecas uz preču piegādi un pakalpojumu sniegšanu, preču iegādi Kopienas iekšienē un preču importu, kas paredzēts plānoto darbu veikšanai saskaņā ar šo līgumu. 
            
            
               (4)Vācija un Polija uzskata, ka līguma nodokļu noteikumi sniedz pamatojumu, lai vienkāršotu PVN saistību ievērošanas procedūru. Bez šiem noteikumiem darījumi būtu jāsadala pa teritorijām, kurā tie tiek veikti, kas līgumslēdzējiem uzņēmumiem, kuri veic darbu, radītu nodokļu sarežģījumus. 
            
            
               (5)Ņemot vērā to, ka šis īpašais pasākums, uz kuru attiecas pieprasījums saņemt atļauju, neietekmēs nodokļu ieņēmumu kopsummu, ko dalībvalstis iekasē galapatēriņa posmā, izņemot niecīgā apmērā, ir lietderīgi piemērot atkāpi no Direktīvas 2006/112/EK 5. panta un noteikt, ka PVN nolūkā visas preču piegādes un pakalpojumu sniegšana, preču iegāde Kopienas iekšienē un preču imports, kas paredzēts esošā tilta nojaukšanai un jauna pierobežas tilta būvniecībai starp Kistrinu-Kīcu un Kostšinu pie Oderas, tiek veikts Polijas teritorijā, un tādējādi būtu uzliekams Polijas PVN. 
            
            
               (6)Atkāpe neietekmēs Savienības pašu resursus, ko veido PVN,
            
            
               IR PIEŅĒMUSI ŠO LĒMUMU: 
            
            
               1. pants
            
            
               Atkāpjoties no Direktīvas 2006/112/EK 5. panta, Vācijai un Polijai ir atļauts uzskatīt pierobežas tilta starp Kistrinu-Kīcu un Kostšinu pie Oderas būvlaukumu par Polijas teritorijas daļu attiecībā uz preču piegādi un pakalpojumu sniegšanu, preču iegādi Kopienas iekšienē un preču importu, kas paredzēts esošā pierobežas tilta nojaukšanai un jauna pierobežas tilta būvniecībai. 
            
            
               2. pants
            
            
               Šis lēmums ir adresēts Vācijas Federatīvajai Republikai un Polijas Republikai.
            
            
               Briselē,
            
            
               
                     Padomes vārdā
               
               
                     priekšsēdētājs
               
            
         
         
            
                  
                     (1)
                  
                        OV L 347, 11.12.2006., 1. lpp.
               
               
                  
                     (2)
                  
                  
                        Padomes 1995. gada 30. marta Lēmums 
                     
                     95/115/EK (OV L 80, 8.4.1995., 47. lpp.); Padomes 1996. gada 25. jūnija Lēmums 
                     
                        96/402/EK
                     
                      (OV L 165, 4.7.1996., 35. lpp.); Padomes 1995. gada 23. oktobra Lēmums 
                     
                        95/435/EC
                     
                      (OV L 257, 27.10.1995., 34. lpp.) un Padomes 2001. gada 16. oktobra Lēmums 
                     
                        2001/741/EK
                     
                      (OV L 278, 23.10.2001., 28. lpp.).
                  
               
               
                  
                     (3)
                  
                        Padomes 1997. gada 17. marta Lēmums 1997/188/EK (OV L 80, 21.3.1997., 1997. gada 21. marts, 18. lpp.). Padomes 1997. gada 24. jūlija Lēmums 97/511/EK (OV L 214, 6.8.1997., 39. lpp.) un Padomes 2001. gada 16. oktobra Lēmums 2001/742/EK (OV L 278, 23.10.2001., 30. lpp.).
               
               
                  
                     (4)
                  
                        Padomes 2003. gada 15. jūlija Lēmums 2003/544/EK (OV L 186, 25.7.2003., 36. lpp.) un Padomes 2005. gada 12. decembra Lēmums 2005/911/EK (OV L 331, 17.12.2005., 30. lpp.).
               
               
                  
                     (5)
                  
                        Padomes 2017. gada 25. septembra Īstenošanas Lēmums (ES) 2017/1769 (OV L 250, 28.9.2017., 73. lpp.). 
               
               
                  
                     (6)
                  
                        OV L 347, 11.12.2006., 1. lpp.